Kahvi on herkkä tuote ja siksi sitä on parasta säilyttää sen alkuperäisessä pakkauksessa. Kahvin aromit ovat haihtuvia ja eteeriset öljyt härskiintyvät nopeasti joutuessaan kosketuksiin ilman hapen kanssa. Hyvin suljetussa pakkauksessa, joka säilytetään pimeässä ja viileässä, mieluiten jääkaapissa, kahvi säilyy hyvin n. 10 päivää.
Jos kahvi altistuu ilmalle, valolle ja lämmölle, aromit tuhoutuvat muutamissa tunneissa.